Quo Vadis (cinta de 1951)

:*Iste ye un articlo sobre una cinta epica historica relichiosa de 1951; ta atros usos, se vega *'Quo Vadis***.


***Quo Vadis*** (títol orichinal en [[latín]], en [[Idioma aragonés|aragonés]] ***Enta on vas***, estrenada en [[Aragón]] con o suyo títol orichinal en interrogant, ***Quo Vadis?**'') ye una [[cinta]] de [[cine estausunidense]] de [[cine epico]] de [[Cine de drama|drama]] [[Cine historico|historico]] [[Cine relichioso|relichioso]] estrenada l'anyo [[1951]], dirichida por [[Mervyn LeRoy]] seguntes un [[guión adaptau]] por [[S. N. Behrman]], [[Sonya Levien]] y [[John Lee Mahin]] (basau en ''[[Quo Vadis (novela)|Quo Vadis]]'', una [[novela]] publicada por [[Henryk Sienkiewicz]] en l'anyo [[1896]]), con una [[banda sonora orichinal]] de [[Miklós Rózsa]], una [[dirección de fotografía]] de [[Robert Surtees]] y [[William V. Skall]], una [[producción cinematografica]] de [[Sam Zimbalist]] ta la [[productora cinematografica]] [[Metro-Goldwyn-Mayer]], y un [[elenco]] formau por [[Robert Taylor]], [[Deborah Kerr]], [[Leo Genn]], [[Peter Ustinov]], [[Patricia Laffan]], [[Finlay Currie]], [[Abraham Sofaer]], [[Marina Berti]], [[Buddy Baer]], [[Felix Aylmer]], [[Nora Swinburne]], [[Ralph Truman]], [[Norman Wooland]], [[Peter Miles]], [[Geoffrey Dunn]], [[Nicholas Hannen]], [[D. A. Clarke-Smith]], [[Rosalie Crutchley]], [[John Ruddock]], [[Arthur Walge]], [[Elspeth March]], [[Strelsa Brown]], [[Alfredo Varelli]], [[Roberto Ottaviano]], [[William Tubbs]] y [[Pietro Tordi]], entre d'atros [[actor]]s.

Marco Vinicio ye un [[Legau (Antiga Roma)|legau]] d'a [[Legio XIV Gemina]] que torna enta [[Roma]] dimpués de succesivas campanyas victoriosas en [[Britania]] y la [[Galia]]. A traviés d'o suyo tío [[Petronio]] ye presentau a [[Nerón]], y s'ahuespa en casa d'[[Aulio Plaucio]], un antigo [[militar]] que heba luitau en Britania. En a suya casa conoix a Ligia, a filla d'un rei d'os [[lugios]] que ye rafena de Roma y se troba a lo cudiau d'Aulio, y malas que la veye, se'n enamora. Ixa mesma nueit a familia, que son [[Cristianismo|cristianos]] d'amagau, reciben a un hospe bien especial, [[Sant Pero|Pero]], un d'os [[apóstols]].  Marco fa que Petronio convenza a Nerón de que li confíe lo cudiau d'a rafena y encara que a Ligia ixo no li cuaca, tamién remata enamorando-se d'él. A la vegada, a folía que afecta a Nerón ye cada vegada mas evident, dica lo punto que decide provocar un [[gran incendio de Roma]], ta dimpués buscar a qui culpar en veyer as ganas de venganza d'os romanos. Finalment, decide culpar a los cristanos, y Marco preba d'evitar o castigo d'Aulio y de Ligia, a la vegada que Petronio, acosau por Nerón, decide finalment o suyo [[suicidio]]. Finalment, Nerón fa [[Martirio|martiriciar]] a los cristiano, reservando a Pedro y a Ligia ta una atra sesión. En ista sesión Pedro ye crucificau, y Ligia ha d'estar muerta por un [[Bos taurus|toro]] a sucherencia de [[Popea Sabina]], la muller de Nerón, que deseya a Marco y como iste l'ha refusau quiere vengar-se. Tanimientres, a Marco y Ligia los ha casau Pedro mientres que yeran toz engarcholaus.

A cinta s'ambienta en os anyos [[64]], [[65]], [[66]], [[67]] y [[68]] en [[Roma]], y las suyas escenas se filmoron en os [[Cinecittà Studios]] de Roma ([[Lazio]]) y en [[Livorno]] ([[provincia de Livorno]]).

Ye una cinta que ha recibiu cuantos [[Lista de premios cinemtograficos|premios]] y nominacions, en destacando ueito nominacions a los [[Premios Oscar]] ([[Premio Oscar a la Millor Cinta|Millor Cinta]], dos a lo [[Premio Oscar a lo Millor Actor Segundario|Millor Actor Segundario]], [[Premio Oscar a lo Millor Disenyo de Producción|Millor Dirección Artistica en Color]], [[Premio Oscar a la Millor Fotografía|Millor Fotografía en Color]], [[Premio Oscar a lo Millor Disenyo de Vestuario|Millor Disenyo de Vestuario en Color]],[[Premio Oscar a lo Millor Montache|Millor Montache]] y [[Premio Oscar a la Millor Banda Sonora Orichinal de Musical u Comedia|Millor Banda Sonora Orichinal de Musical u Comedia]]) en [[1952]] mientres a suya [[24ena edición d'os Premios Oscar|24<sup>ena</sup> edición]]; y dos [[Premios Globos d'Oro]] ([[Premio Globo d'Oro a lo Millor Actor Segundario|Millor Actor Segundario]] y [[Premio Globo d'Oro a la Millor Fotografía|Millor Fotografía]]) y una nominación a lo [[Premio Globo d'Oro a la Millor Cinta Dramatica]] ixe mesmo anyo en a [[9ena edición d'os Premios Globos d'Oro|9<sup>ena</sup> edición]] d'os Premios Globos d'Oro.

== Elenco ==


== Se veiga tamién ==
* [[Cine en 1951]].
* [[Cintas de 1951]].

== Referencias ==


== Vinclos externos ==

*  [https://www.imdb.com/title/tt0043949/ ''Quo Vadis''] en [[Internet Movie Database]].
*  [https://www.allmovie.com/movie/quo-vadis-am11264 ''Quo Vadis''] en [[AllMovie]].
*  [https://www.tcm.com/tcmdb/title/933/enwp ''Quo Vadis''] en [[TCM Movie Database]].
*  [https://catalog.afi.com/Catalog/moviedetails/50257 ''Quo Vadis''] en l**American Film Institute Catalog* de l*'American Film Institute*.
*  [https://www.rottentomatoes.com/m/1017021_quo_vadis *Quo Vadis*] en [[Rotten Tomatoes]].
*  [https://letterboxd.com/film/quo-vadis/ *Quo Vadis''] en Letterboxd.